তিনি বলেন, ৭ থেকে কমিয়ে মূল্য সংযোজন করের (মূসক) স্তর নির্ধারণ করা হয়েছে ৫টি। এর ফলে সরলীকরণ হলেও মূসক আদায় বৃদ্ধির সম্ভাবনা নিশ্চিত হচ্ছে না। ই-কমার্সে পণ্য বেচাকেনায় ৫ শতাংশ কর আরোপ হলেও তা আদায় সময় ও ব্যয়সাপেক্ষ হবে। দেশি শিল্প সুরক্ষার কথা বলে মোবাইল ও ফ্রিজ তৈরির উপকরণে ছাড় দেওয়া হয়েছে। আর্থিক প্রতিষ্ঠানে করপোরেট কর কমিয়ে আনার কারণে বৃহৎ করদাতা ইউনিটের আদায় লক্ষ্যমাত্রা কমানো হয়েছে। এ সময়ে অনলাইনে মূসক দেওয়ার পদ্ধতিও কার্যকর হয়নি। এ অবস্থায় আগামী বাজেটে রাজস্ব আদায়ের লক্ষ্য কমাতে হবে বলে মনে করেন তিনি।